
CILJ:  Osigurati kvalitetan i zdravstveno ispravan rasadni materijal za pokretanje poljoprivredne proizvodnje.
1.  Sadni materijal  -  Proizvođač mora osigurati da je sadni materijal kojim se koristi kod pokretanja poljoprivredne proizvodnje proizveden od strane registriranog rasadnika, te  sukladno tome udovoljava zakonskim odredbama.

U slučaju da je kooperant (proizvođač) sam proizveo sadni materijal, dužan je uspostaviti sustav nadzora dokumentirati sve procese koja je koristio  u procesu uzgoja. Na taj način možemo provjeriti sve relevantne podatke kao što su: kvaliteta i čistoća sjemena, porijeklo sjemena ili podloge do uporabe zaštitinih sredstava u proizvodnji rasadnog materijala.

Kupljeni ili proizvedeni rasadnički materijal mora biti bez vidljivih znakova štetočina ili bolesti. Proizvođač mora pokazati da uzima u obzir kod izbora sorte ili sjemena  otpornost na štetnike i bolesti kada je to moguće.

Također moraju postojati zapisi o metodama, procjeni i datumu sjetve ili sadnje koji se moraju čuvati i biti dostupni na uvid.
2. Dokumentacija –  Svaki proizvođač mora uspostaviti i voditi dokumentaciju koja dokazuje provedbu “Dobre proizvođačke prakse”, a time i ispunjenje zahtjeva postavljenih od strane Globalgap standarda.  Dokumentacija mora biti čitka, lako dostupna, sljedna i pohranjena na sigurno mjesto.  Proizvođač svu dokumentaciju potrebnu za GLOBALGAP certifikaciju, mora  čuvati minimalno dvije godine (po potrebi i duže).  

